Баба-вяліканка

Баба-вяліканка — у беларускай міфалогіі і фальклоры — гіганцкая жанчына-дэман, увасабленне нядолі, ліха.

 Апісанне 
Ростам Баба-вяліканка вышэйшая за дрэвы, з адным вокам. Жыве ў старым млыне, спіць на чалавечых касцях. Калі ідзе па зямлі, то валіць лясы, руйнуе горы, засыпае рэкі і азёры. Калі сустрэне звера ці чалавека — затопча нагамі, разарве на кавалкі і сажрэ. Баба-вяліканка — само ўвасабленне зла. У казцы каваль з сябрамі трапляюць у яе хату, калі гаспадыні не было дома. Раптам адчыняюцца дзверы, у хату ўваходзіць цэлы статак баранаў, а за імі — Ліха, вялізарная баба, страшная, з адным вокам. Сюжэт дадзенай казкі у цэлым падобны да гамераўскага міфа пра прыгоды Адысея ў цыклопаў.

 Спасылкі 
 Радзіма мая — Беларусь. Бабакоўскі, Бабаліцкі, Бабан, Бабаш,.. (частка 2)

Катэгорыя:Міфалогія
Катэгорыя:Беларуская міфалогія
Катэгорыя:Беларуская народная дэманалогія